જીએસટી લો માં દંડની રકમ અંગે કોઈ સ્પષ્ટતા કરવામાં આવી નથી અને ટેક્સ અધિકારીઓની મરજી અનુસાર છોડી દેવામાં આવ્યું છે. જો કે ઈન્ડસ્ટ્રી પર નજર રાખનારા લોકોનું માનીએ તો વેપારીઓ પાછળ આવી રીતે લાગી જવાથી નાના દુકાનદારો અને બિઝનેસમેન જીએસટીથી દૂર જઈ શકે છે. મહારાષ્ટ્ર અને હરિયાણા જેવા રાજ્યોમાં કેટલાય ટેક્સ અધિકારીઓએ સર્ચ અને સર્વે કરવાનું શરૂ કરી દીધું છે. આનો મુખ્ય ઉદ્દેશ્ય વધારેમાં વધારે કંપનીઓ અને અધિકારીઓને જીએસટીમાં લાવવાનો છે. નિષ્ણાતોનું માનીએ તો આવનારા થોડાસમયમાં દંડની રકમમાં વધારો થશે કારણ કે ટેક્સ અધિકારીઓ વિભિન્ન શહેરોમાં ઉપરછલ્લું નિરીક્ષણ કરી રહ્યાં છે.